ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
ఇండియా లో రోజువారి కొత్త కోవిడ్ కేసులు 1.32 లక్షలు నమోదయ్యాయి. కొత్త కేసులలో తగ్గుదల కొనసాగుతోంది.
ఇండియాలో క్రియాశీల కేసులోడ్ మరింత తగ్గి 20 లక్షల లోపునకు చేరుకుంది. ప్రస్తుతం వీటి సంఖ్య 17,93,645
క్రియాశీల కేసులు గత 24 గంటలలో 1,01,875 తగ్గుదల
దేశవ్యాప్తంగా ఇప్పటివరకు కోవిడ్ నుంచి కోలుకున్న వారి సంఖ్య 2,61,79,085
గత 24 గంటలలో కోవిడ్ నుంచి కోలుకున్న వారి సంఖ్య 2,31,465
వరుసగా 20 వ రోజు కూడా రోజు వారి కొత్త కేసుల కంటే కోలుకున్న వారి సంఖ్య ఎక్కువ
రికవరీ రేటు 92.48 శాతానికి పెరుగుదల
వారపు పాజిటివిటీ రేటు ప్రస్తుతం 8.21 శాతం గా ఉంది.
రోజువారి పాజిటివిటీ రేటు 6.57 శాతంగా ఉంది. వరుసగా 9వ రోజు కూడా ఇది పదిశాతం కంటే తక్కువగా ఉంది.
కోవిడ్ నిర్ధారణ పరీక్షలను గణనీయంగా పెంచడం జరరరిగింది. మొత్తం 35 కోట్ల కోవిడ్ పరీక్షలు నిర్వహించారు.
జాతీయస్థాయిలో చేపట్టిన వాక్సినేషన్ కార్యక్రమంలో భాగంగా21.85 కోట్ల వాక్సిన్ డోస్లు వేశారు.
రక్షణ మంత్రిత్వ శాఖ
ఐడెక్స్- డిఐఓ ద్వారా రక్షణ రంగంలో వినూత్న ఆవిష్కరణలకు ఊతం ఇచ్చేందుకు రూ.498.8 కోట్ల బడ్జెట్ కు ఆమోదముద్ర వేసిన రక్షణ మంత్రి శ్రీ రాజనాథ్ సింగ్
వచ్చే 5 ఏళ్ళల్లో ఇన్నోవేషన్స్ ఫర్ డిఫెన్సె ఎక్సలెన్స్  - డిఫెన్సె ఇన్నోవేషన్ ఆర్గనైజేషన్  కి రూ.498.8 కోట్ల బడ్జెట్ సహాయానికి రక్షణ మంత్రి శ్రీ రాజనాథ్ సింగ్ ఆమోదించారు. దేశంలోని రక్షణ మరియు ఏరోస్పేస్ రంగంలో స్వావలంబన, స్వదేశీకరణ ప్రాధమిక లక్ష్యంగా ఐడెక్స్- డిఐఓ ఉంటుంది. ప్రధానమంత్రి శ్రీ నరేంద్ర మోడీ 'ఆత్మనిర్భర భారత్' సంకల్పానికి ప్రతిరూపంగా ఇది ఆవిష్కృతమవుతుంది.
రక్షణ ఉత్పత్తి విభాగం  ఐడెక్స్ ఫ్రేమ్వర్క్ను రూపొందించడం మరియు డిఎస్ఓను స్థాపించడం వెనుక ఉద్దేశం... ఎంఎస్ఎంఇలు, స్టార్టప్లు, వ్యక్తిగత ఆవిష్కర్తలు, ఆర్అండ్డితో సహా పరిశ్రమలను భాగస్వామ్యం చేయడం. తద్వారా రక్షణ, ఏరోస్పేస్లో ఆవిష్కరణలు, సాంకేతిక అభివృద్ధిని ప్రోత్సహించడానికి తగు పర్యావరణ వ్యవస్థను ఏర్పాటు చేయడం దీని లక్ష్యం. అలాగే పరిశోధన, అభివృద్ధి సంస్థలు, భారత రక్షణ, ఏరోస్పేస్ అవసరాలకు మంచి సామర్థ్యాన్ని కలిగి ఉన్న ఆర్ అండ్ డి అభివృద్ధిని నిర్వహించడానికి వారికి గ్రాంట్లు / నిధులు, ఇతర సహాయాన్ని అందిస్తాయి.
రాబోయే ఐదేళ్ళకు రూ. 498.8 కోట్ల బడ్జెట్ మద్దతుతో ఈ పథకం, డిఓఓ చట్రం లో దాదాపు 300 స్టార్టప్లు / ఎంఎస్ఎంఇలు / వ్యక్తిగత ఆవిష్కర్తలు, 20 భాగస్వామి ఇంక్యుబేటర్లకు ఆర్థిక సహాయం అందించడం లక్ష్యం. ఇది రక్షణ అవసరాల గురించి భారతీయ ఆవిష్కరణ పర్యావరణ వ్యవస్థలో పెరిగిన అవగాహనకు తోడ్పడుతుంది.
డిఐఓ, తన బృందంతో, భారత రక్షణ ఉత్పత్తి పరిశ్రమతో పరస్పర సంప్రదింపులు చేసుకోడానికి ఆవిష్కర్తల కోసం ఛానెల్లను రూపొందించడానికి వీలు కల్పిస్తుంది. ఈ గ్రూపు దీర్ఘకాలిక ప్రభావం చూపేలా ఒక ప్రభావవంతమైన విధానాన్ని నెలకొల్పాలి. భారతీయ సైన్యం ఆవిష్కర్తల ప్రయత్నాలను నమోదు చేయాలి.
భారతీయ రక్షణ మరియు ఏరోస్పేస్ రంగానికి తక్కువ, కాలక్రమంలో వారి అవసరాలను తీర్చడానికి కొత్త, స్వదేశీ మరియు వినూత్న సాంకేతిక పరిజ్ఞానాన్ని వేగంగా అభివృద్ధి చేయడం ఈ పథకం లక్ష్యంగా ఉంది; రక్షణ మరియు ఏరోస్పేస్ కోసం సహ-ఆవిష్కరణలను ప్రోత్సహించడానికి వినూత్న స్టార్టప్లతో కలిసి తగు పరిస్థితులు నెలకొల్పడం; రక్షణ మరియు ఏరోస్పేస్ రంగంలో సాంకేతిక సహ-ఆవిష్కరణల, సంస్కృతిని శక్తివంతం చేసి స్టార్టప్లలో ఆవిష్కరణను పెంచుతుంది.
భాగస్వామి ఇంక్యుబేటర్స్  రూపంలో ఐడెక్స్ నెట్వర్క్ను ఏర్పాటు చేయడానికి, నిర్వహించడానికి డిడిపి డిఓఓకు నిధులను విడుదల చేస్తుంది; రక్షణ మరియు ఏరోస్పేస్ అవసరాలకు సంబంధించి సైన్స్ అండ్ టెక్నాలజీ విభాగం పిఐ లతో ఎంఎస్ఎంఈల ఆవిష్కర్తలు / స్టార్ట్-అప్స్ / టెక్నాలజీ సెంటర్లతో కమ్యూనికేట్ చేయడం; సంభావ్య సాంకేతికతలు, ఎంటిటీలను షార్ట్లిస్ట్ చేయడానికి వివిధ సవాళ్లు / హ్యాక్థాన్లను నిర్వహించడం మరియు ఆవిష్కరణలు / స్టార్టప్లు అభివృద్ధి చేసిన సాంకేతికతలు మరియు ఉత్పత్తులను వాటి ప్రయోజనం మరియు రక్షణ మరియు ఏరోస్పేస్ వ్యవస్థపై ప్రభావం పరంగా అంచనా వేయడం. ఇతర కార్యకలాపాలలో ప్రయోజనం కోసం అంకితమైన ఆవిష్కరణ నిధులను ఉపయోగించి పైలట్లను ప్రారంభించడం, నిధులు ఇవ్వడం; ఇలా డీడీపీ విడుదల చేసే నిధులు వినియోగిస్తారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 130.39 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 94,742
మొత్తం కేసుల్లో క్రియాశీల కేసులు 1% కంటే తక్కువగా, 0.27% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.36% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 8,251 మంది కోలుకున్నారు. దీంతో, కోలుకున్నవారి మొత్తం సంఖ్య 3,40,97,388 కు పెరిగింది.
గత 24 గంటల్లో 9,419 కొత్త కేసులు నమోదయ్యాయి.
రోజువారీ పాజిటివిటీ రేటు  గత 66 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 25 రోజులుగా 1% కన్నా తక్కువగా ఉంది.
ఇప్పటివరకు 65.19 కోట్ల కొవిడ్ పరీక్షలు చేశారు.
సమాచార, ప్రసార మంత్రిత్వ శాఖ
ఎఫ్.ఎమ్ రేడియో ఫేజ్-3 పాలసీ మార్గదర్శకాల్లో సవరణలకు ప్రభుత్వం ఆమోదం
ప్రైవేట్ ఎఫ్.ఎమ్ ఫేజ్-3 పాలసీ గైడ్ లైన్స్ అని పిలువబడే ప్రైవేట్ ఏజెన్సీలు  ఎఫ్.ఎమ్ రేడియో ప్రసార సేవలను పొడిగించడంపై పాలసీ మార్గదర్శకాల్లో ఉన్న కొన్ని నిబంధనల సవరణలకు ప్రభుత్వం ఆమోదం తెలిపింది. ప్రధాన మంత్రి శ్రీ నరేంద్ర మోదీ అధ్యక్షతన జరిగిన గత కేబినెట్ సమావేశంలో ఈ నిర్ణయం తీసుకున్నారు.
ఈ దిశలో ,15 సంవత్సరాల లైసెన్స్ వ్యవధిలో అదే నిర్వహణ సమూహంలో ఎఫ్.ఎమ్ రేడియో లైసెన్స్ల ను పునర్నిర్మించడానికి 3 సంవత్సరాల విండో వ్యవధిని తొలగించాలని ప్రభుత్వం నిర్ణయించింది. ఛానల్ హోల్డింగ్స్పై 15% జాతీయ పరిమితిని తొలగించాలనే రేడియో పరిశ్రమ యొక్క దీర్ఘకాలంగా పెండింగ్లో ఉన్న డిమాండ్ను కూడా ప్రభుత్వం ఆమోదించింది . ఎఫ్.ఎమ్ రేడియో పాలసీలో ఆర్థిక అర్హత నిబంధనలను సరళీకృతం చేయడంతో, దరఖాస్తుదారు కంపెనీలు ఇప్పుడు 'C' మరియు 'D' కేటగిరీ నగరాల కోసం వేలంపాటలో పాల్గొనవచ్చు, దీని నికర విలువ ఇంతకు ముందున్న రూ. 1.5 కోట్లు కాకుండా కేవలం రూ. 1 కోటిగా నిర్ణయించబడింది.
ఈ మూడు సవరణలు కలిసి ప్రైవేట్ ఎఫ్ఎమ్ రేడియో పరిశ్రమ ఆర్థిక వ్యవస్థలను పూర్తిగా ప్రభావితం చేయడంలో సహాయపడతాయి. దేశంలోని టైర్-III నగరాలకు ఎఫ్ఎమ్ రేడియోను, వినోదాన్ని మరింత విస్తరించడానికి మార్గం సుగమం చేస్తాయి. ఇది కొత్త ఉపాధి అవకాశాలను సృష్టించడమే కాకుండా ఎఫ్.టి.ఏ  రేడియో మాధ్యమం ద్వారా సంగీతం, వినోదం దేశంలోని మారుమూల ప్రాంతాల్లోని సామాన్యులకు అందుబాటులో ఉండేలా చూస్తుంది.
దేశంలో వ్యాపారం చేయడంలో సౌలభ్యాన్ని మెరుగుపరచడానికి, పాలనను మరింత సమర్ధవంతంగా మరియు ప్రభావవంతంగా ఉండేలా చేయడానికి, దాని ప్రయోజనాలు సామాన్యులకు చేరేలా చేయడానికి ఇప్పటికే ఉన్న నిబంధనలను సరళీకరించడంతో పాటు హేతుబద్ధీకరించడంపై ప్రభుత్వం దృష్టి సారించింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 200.33 కోట్ల డోసులు  అందించారు
గత 24 గంటల్లో 27,78,013 డోసులు అందించారు
దేశవ్యాప్త క్రియాశీల కేసుల సంఖ్య 1,43,654
మొత్తం కేసుల్లో క్రియాశీల కేసులు 0.33%
ప్రస్తుత రికవరీ రేటు 98.47%
గత 24 గంటల్లో 16,113 మంది కోలుకున్నారు. దీంతో, కోలుకున్నవారి మొత్తం సంఖ్య 4,31,13,623 కు పెరిగింది.
గత 24 గంటల్లో 15,528 కొత్త కేసులు నమోదయ్యాయి.
రోజువారీ పాజిటివిటీ రేటు 3.32%
వారపు పాజిటివిటీ రేటు 4.57%
గత 24 గంటల్లో చేసిన 4,68,350 కొవిడ్ పరీక్షలతో కలిపి ఇప్పటివరకు 87.01 కోట్ల పరీక్షలు చేశారు.
బొగ్గు మంత్రిత్వ శాఖ
దేశంలో విద్యుత్ డిమాండ్ తగ్గట్టు బొగ్గు సరఫరాకు సిద్ధమైన బొగ్గు రంగంః కేంద్ర బొగ్గు మంత్రిత్వ శాఖ
వర్షాకాలంలో థర్మల్ విద్యుత్ ప్లాంట్లు వద్ద ఏర్పడుతున్న స్టాక్ బిల్డ్ సమస్యను పరిష్కరించడానికి బొగ్గు మంత్రిత్వశాఖ అన్ని విధాలా సన్నద్ధమైంది. ఈ సంవత్సరం జూలై నెల నుండి దేశంలో విద్యుత్ డిమాండ్ పెరుగుతూవస్తోంది. ఈ పెరుగుతున్న విద్యుత్ డిమాండ్కు తగ్గట్టుగా సీఐఎల్ తగిన బొగ్గు నిల్వలను కలిగి ఉడడం గమనార్హం. విద్యుత్ ప్లాంట్లకు తగిన విధంగా బొగ్గు సరఫరా జరిగేలా చూసేందుకు గాను మంత్రిత్వ శాఖలో ఒక అత్యున్నత స్థాయి విభాగం రైల్వే మరియు బొగ్గు కంపెనీల సమన్వయంతో రోజువారీ సరఫరాను పర్యవేక్షిస్తోంది. ఆగస్టు 27, 30వ తేదీలలో బొగ్గు శాఖ కార్యదర్శి బొగ్గు కంపెనీలతో సరఫరా దృష్టాంతాన్ని సమీక్షించారు. తక్కువ స్థాయి నిల్వలు ఉన్న అన్ని టీపీపీలకు తగిన సరఫర ప్రాధాన్యతలను ఇవ్వాలని మరియు అధిక స్టాక్ స్థాయి కలిగిన గనుల నుండి స్టాక్ లిక్విడేషన్పై దృష్టి పెట్టాలని కార్యదర్శి నిర్దిష్టమైన ఆదేశాలు జారీ చేశారు. లింక్డ్ మైన్స్లలో లభ్యత సమస్య ఉన్నట్లయితే ప్లాంట్ను సజావుగా నడపడానికి ప్రత్యామ్నాయ వనరులను కేటాయించాలని కూడా ఆయన ఆదేశించారు. కేంద్ర విద్యుత్ మంత్రిత్వ శాఖ సలహాల మేరకు బొగ్గు డెస్పాచ్లు సమలేఖనం చేయబడుతున్నాయి. ఈ ఆగస్టు నెల చివరి ఐదు రోజుల్లో కోల్ ఇండియా లిమిటెడ్  బొగ్గు సరఫరాను తీవ్రంగా పెంచింది. స్థిరంగా సరఫరా రోజుకు 1.7 మిలియన్ టన్నుల  చేరింది. బొగ్గు ఆధారిత విద్యుత్ ప్లాంట్లకు సరఫరాను పెంచుతూ సీఐఎల్ రోజుకు 1.36 ఎంటీల బొగ్గును పంపింగ్ చేస్తోంది. విద్యుత్ రంగానికి గత మూడు రోజుల సగటు లోడింగ్ 1.4 ఎంటీలను తాకింది. టీపీపీ లకు బొగ్గు సరఫరా జూలై నుంచి పుంజుకుంది మరియు అప్పటి నుండి చారిత్రాత్మక గరిష్ట స్థాయిలో కొనసాగుతూ వస్తోంది. నిరంతరాయ బొగ్గు ఆధారిత విద్యుత్ ఉత్పత్తి కోసం మునుపెన్నడూ లేని విధంగా పెరుగుదలను చేరుకోవడానికి.. రైల్వే అధికారుల సహకారంతో అన్ని ప్రయత్నాలు జరుగుతున్నాయి. సీఐఎల్ అనుబంధ సంస్థలు ప్రస్తుతం ఉన్న డిమాండ్ దృష్టాంతానికి అనుగుణంగా తమ లోడింగ్ను పెంచాయి. మహానది కోల్ఫీల్డ్స్ లిమిటెడ్  ఆగస్టు 30న రికార్డు స్థాయిలో 102 రేక్ల బొగ్గు సరఫరా జరిపింది. ఈ ఏడాది జులై నుంచి సీఐఎల్ అ్యతధిక లోడింగ్ను రిజిస్టర్ చేసింది. ఆగస్టు 30, 2021 తేదీ ఒకే రోజున సీఐఎల్ సైడింగ్ల నుండి దాదాపు 285 రేక్లలో సీఐఎల్ అత్యధిక లోడింగ్ నమోదు చేసింది.
టీపీపీలలో బొగ్గు నిల్వల క్షీణత రేటు ఇప్పుడు చాలా తగ్గింది. దేశ విద్యుత్ రంగ డిమాండ్ను తీర్చడానికి వీలుగా రాబోయే రోజుల్లో దేశంలో బొగ్గు సరఫరా మరింతగా మెరుగుపడుతుందని భావిస్తున్నారు. తద్వారా ఈ క్లిష్ట వర్షాకాలం సమయంలో బొగ్గు ఉత్పత్తి కంపెనీల నుండి పవర్ ప్లాంట్లకు తగిన విధంగా బొగ్గు సరఫరా జరిగేలా చూసి.. రాబోయే రోజుల్లో దేశానికి అండగా నిలబడటానికి, విద్యుత్ సెక్టార్ డిమాండ్ను తీర్చడానికి దోహదం చేయగలదు. రాబోయే కొద్ది రోజుల్లో, టీపీపీ ల వద్ద బొగ్గు నిల్వ స్థిరీకరించబడతాయి, ఆ తర్వాత నిలువలు క్రమంగా పెరగడం ప్రారంభమవుతుంది.
సాంఘిక న్యాయం, మరియు సాధికారత మంత్రిత్వ శాఖ
ఎస్సీ, ఓబీసీ, ఈబీసీ, బలహీన వర్గాల విద్యార్థుల విదేశీ చదువులకు ఉపకార వేతనాలు
విదేశాల్లో చదువులకోసం ప్రభుత్వం ఈ రెండు పథకాలను అమలు చేస్తోంది:
1. షెడ్యూల్డ్ కులాలు, తదితరులకు విదేశాల్లో విద్యాభ్యాసానికి ఇచ్చే నేషనల్ ఓవర్సీస్ స్కాలర్ షిప్... షెడ్యూల్డ్ కులాలు, డీ నోటిఫైడ్ సంచార జాతులకు, ఒక మోస్తరు సంచార జాతులకు, భూమిలేని వ్యవసాయ కూలీలు, సాంప్రదాయ చేతి వృత్తులవారు తదితర అల్పాదాయ వర్గాలకు చెందిన విద్యార్థుల విదేశీ చదువులకోసం ఈ ఉపకార వేతనాన్ని రూపొందించారు. వారు మాస్టర్స్ డిగ్రీ స్థాయి, పి.హెచ్.డి వంటి ఉన్నత విద్యా కోర్సులు చదివేందుకు ఈ స్కాలర్ షిప్ దోహదపడుతుంది. నిధుల అందుబాటు పరిస్థితిని బట్టి ప్రతియేటా వందమందికి ఈ స్కాలర్ షిప్పులు మంజూరు చేస్తారు. 30 శాతం స్కాలర్ షిప్పులను మహిళా అభ్యర్థులకు కేటాయించారు. విద్యాసంస్థలు వసూలు చేసే వాస్తవ బోధనారుసుం, నిర్వహణా భత్యం, విమాన ప్రయాణం చార్జీలు, వీసా ఫీజు, బీమా ప్రీమియం, వార్షిక కంటింజెన్సీ భత్యం, ఆవశ్యకమైన ప్రయాణ అలెవెన్స్ లను విద్యార్థులకు చెల్లించడానికి ఈ స్కాలర్ షిప్ వీలు కలిగిస్తుంది.
2. వడ్డీ సబ్సిడీ సదుపాయాన్ని అందించే డాక్టర్ అంబేద్కర్ కేంద్ర పథకం...ఇతర వెనుకబడిన తరగుతులు , ఆర్థికంగా వెనుకబడిన తరగతుల  విద్యార్థులు విదేశాల్లో విద్యాభ్యాసం సాగించడానికి కోర్సు సమయంలోను, అనంతరం ఉద్యోగం వచ్చిన తర్వాత సంవత్సరం, లేదా ఆరునెలల్లో తీసుకునే విద్యా రుణాలకు గాను వడ్డీ సబ్సిడీ సదుపాయాన్ని ఈ పథకం అందిస్తుంది.
ఈ రెండు పథకాలకు నిబంధనలు/ అర్హతా ప్రమాణాలు ఈ విధంగా ఉంటాయి:
- ఎస్సీ అభ్యర్థులకోసం నేషనల్ ఓవర్సీస్ పథకం: ఈ పథకం కింద ఉపకార వేతనం కోరే అభ్యర్థుల వయస్సు వారు ఎంపిక చేసుకున్న  సంవత్సరం ఏప్రిల్ 1వ తేదీ నాటికి 35ఏళ్లు మించరాదు. విదేశాల్లో మాస్టర్స్ డిగ్రీ కోసం స్కాలర్ షిప్ విషయంలో అయితే, కనీసం గ్రాడ్యుయేషన్ అర్హత, 60శాతం మార్కులు సాధించి ఉండాలి. పి.హెచ్.డి. కోసం అయితే, కనీస అర్హత మాస్టర్స్ డిగ్రీ, 60శాతం మార్కులు ఉండాలి. అన్ని మార్గాలద్వారా కుటుంబ వార్షికాదాయం 8లక్షల రూపాయలకు మించరాదు. కుటుంబంలో ఇద్దరు పిల్లలకు మించి సంతానం ఉండరాదు.
- డాక్టర్ అంబేద్కర్ కేంద్ర పథకం: ఇతర వెనుకబడిన తరగతులు , ఆర్థికంగా వెనుకబడిన తరగతులకు  చెందిన విద్యార్థులు విదేశాల్లో చదువుకోసం తీసుకునే విద్యారుణాలకు వడ్డీపై సబ్సిడీ సదుపాయం కల్పించే ఈ పథకం కింద మాస్టర్స్ డిగ్రీ చదువుకునే వారికి, పిహెచ్.డి చదువుకు ప్రయోజనం కలిగిస్తారు. అన్ని ఆదాయ మార్గాల ద్వారా  కుటుంబ వార్షిక ఆదాయం 8లక్షల రూపాయలకు మించరాదు.
కేంద్ర సామాజిక న్యాయ, సాధికార శాఖ సహాయ మంత్రి కృష్ణపాల్ గుర్జార్ ఈ రోజు లోక్ సభకు ఇచ్చిన లిఖిత పూర్వక సమాధానంలో ఈ వివరాలు తెలియజేశారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
అమృత్ 2.0 కింద ప్రాజెక్టుల పనులు కొనసాగుతున్నాయి
భారతదేశంలోని 500 నగరాల నుండి 4,902 పట్టణాలకు నీటి సరఫరా కవరేజీని ముందుకు తీసుకెళ్లడానికి, అక్టోబర్ 1, 2021న అటల్ మిషన్ ఫర్ రిజువెనేషన్ అండ్ అర్బన్ ట్రాన్స్ఫర్మేషన్  2.0 ప్రారంభించబడింది. నగరాలను ‘స్వావలంబన’ మరియు ‘సురక్షిత నీటి’ నగరాలుగా తీర్చిదిద్దడంపై అమృత్2.0 దృష్టిసారించింది. దేశవ్యాప్తంగా 500 అమృత్ నగరాల్లో మురుగునీటి పారుదల & సెప్టేజీ నిర్వహణ యొక్క సార్వత్రిక కవరేజీని అందించడంపైనా అమృత్ 2.0 ప్రధానంగా దృష్టిసారించింది. ఉద్దేశించిన ఫలితాలను సాధించేందుకు 2.68 కోట్ల కుళాయి కనెక్షన్లు , 2.64 కోట్ల మురుగునీటి కనెక్షన్లు అందించాలని మిషన్ లక్ష్యంగా పెట్టుకుంది.
రాష్ట్రాలు, కేంద్రపాలిత ప్రాంతాలు సమర్పించిన రాష్ట్ర నీటి కార్యాచరణ ప్రణాళికల కింద ఇప్పటివరకు, ₹91,557 కోట్ల విలువైన 3,126 నీటి సరఫరా ప్రాజెక్టులు  & ₹44,788 కోట్ల  విలువైన 501 సీవరేజ్ / సెప్టేజీ మేనేజ్మెంట్ ప్రాజెక్ట్లకు గృహ మరియు పట్టణ వ్యవహారాల మంత్రిత్వ శాఖ ఆమోదించింది.
ఈ ప్రాజెక్టుల ద్వారా, 3.46 కోట్ల కొత్త కుళాయి కనెక్షన్లతో సహా సేవలు అందించబడతాయి. 89 లక్షల కొత్త మురుగు కాల్వ కనెక్షన్లు, సేవలు అందించాలని లక్ష్యంగా పెట్టుకున్నారు. 9,107 ఎంఎల్డీ నీటి శుద్ధి సామర్థ్యం, 3,591 ఎంఎల్డీ మురుగునీటి శుద్ధి సామర్థ్యం, 89,594 కిలోమీటర్ల నీటి పంపిణీ నెట్వర్క్ను ఏర్పాటు చేయడం/భర్తీ చేయడం, 16,010 కిలోమీటర్ల నీటి పంపిణీ నెట్వర్క్ను ఏర్పాటు చేయడం/ భర్తీ చేయడం; 24,824 కిలోమీటర్ల మురుగునీటి నెట్వర్క్ను ఏర్పాటు చేయడం / భర్తీ చేయడం & 1,616 ఎంఎల్డీ రీసైకిల్ / పునర్వినియోగ సామర్థ్యం అభివృద్ధి చేయడానికి ప్రణాళిక చేయబడింది. ప్రణాళికాబద్ధమైన అవుట్పుట్లను సాధించడం వల్ల మెరుగైన సర్వీస్ డెలివరీ మరియు పౌరుల జీవన సౌలభ్యం ఏర్పడుతుంది.
బ్రహ్మపురం వద్ద 1 ఎంఎల్డీ మల బురద ట్రీట్మెంట్ ప్లాంట్ కోసం ప్రతిపాదన రాష్ట్ర సమీక్షలో ఉంది, తుది ఆమోదం కోసం రాష్ట్రం ఇంకా ప్రాజెక్ట్ను గృహనిర్మాణ మరియు పట్టణ వ్యవహారాల మంత్రిత్వ శాఖ యొక్క అపెక్స్ కమిటీకి సమర్పించాల్సి ఉంది.
నగరాల్లో పురోగతిని ర్యాంక్ చేయడానికి అమృత్ 2.0 కోసం ర్యాంకింగ్ ఫ్రేమ్వర్క్ రూపొందించబడుతోంది.
హౌసింగ్ & పట్టణ వ్యవహారాల శాఖ సహాయ మంత్రి శ్రీ కౌశల్ కిషోర్ గురువారం లోక్సభలో లిఖితపూర్వక సమాధానంలో ఈ సమాచారాన్ని అందించారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
'బహిరంగ విఫణి ద్వారా అమ్మకం పథకం'  కింద 13 ఈ-వేలాల్లో 18.09 ఎల్ఎంటీ గోధుమలు విక్రయించిన కేంద్రం
దేశంలో గోధుమలు, గోధుమ పిండి చిల్లర ధరలను నియంత్రించేందుకు భారత ప్రభుత్వం తీసుకుంటున్న చొరవలో భాగంగా, భారత ఆహార సంస్థ , 'బహిరంగ విఫణి ద్వారా అమ్మకం పథకం'  [ఓఎంఎస్ఎస్] కింద వారంవారీ ఈ-వేలం ద్వారా గోధుమలు అమ్ముతోంది. క్వింటాల్కు రూ.2125/- రిజర్వ్ ధర చొప్పున ఎఫ్సీఐ విక్రయిస్తోంది, ప్రస్తుత గోధుమల కనీస మద్దతు ధరకు ఇది సమానం.
దేశవ్యాప్తంగా 480 పైగా కేంద్రాల ద్వారా ప్రతి వారం వేలంలో 2.00 లక్షల మెట్రిక్ టన్నుల గోధుమలను ఎఫ్సీఐ అందుబాటులోకి తెస్తోంది. 2023-24 సంవత్సరంలో, 21.09.2023 వరకు మొత్తం 13 ఈ-వేలాలు నిర్వహించింది, 18.09 ఎల్ఎంటీల గోధుమలు విక్రయించింది.
ఈ ఏడాది ఆగస్టులో గోధుమల సగటు అమ్మకపు ధర క్వింటాల్కు రూ.2254.71గా ఉంది, 20.09.23న జరిగిన ఈ-వేలంలో ఇది రూ.2163.47కు తగ్గింది. బహిరంగ విఫణిలో గోధుమల ధరలు తగ్గుముఖం పట్టాయని ఇది సూచిస్తోంది. ప్రతి వారం నిర్వహించే ఈ-వేలంలో, నిర్దేశించిన పరిమాణంలో 90% దాటకుండా విక్రయాలు జరుగుతున్నాయి. దేశవ్యాప్తంగా తగినన్ని గోధుమల నిల్వలు ఉన్నాయని ఇది సూచిస్తోంది.
ఓఎంఎస్ఎస్ విధానాన్ని విజయవంతంగా అమలు చేయడం ద్వారా బహిరంగ విఫణిలో గోధుమ ధరలు నియంత్రణలో ఉండేలా కేంద్ర ప్రభుత్వం నియంత్రించింది. 2023-24లో మిగిలిన కాలానికి ఓఎంఎస్ఎస్ కొనసాగించడానికి కేంద్రం వద్ద తగినన్ని గోధుమ నిల్వలు అందుబాటులో ఉన్నాయి.
ప్రధాన మంత్రి కార్యాలయం
లక్షద్వీప్ లో ‘న్యూట్రి గార్డెన్ ప్రాజెక్టు’ ను ప్రశంసించిన ప్రధాన మంత్రి
లక్షద్వీప్ లో‘న్యూట్రి గార్డెన్ ప్రాజెక్టు’ ను ప్రధాన మంత్రి శ్రీ నరేంద్ర మోదీ ప్రశంసించారు. ఈ కార్యక్రమం లక్షద్వీప్ ప్రజలు కొత్త విషయాల ను నేర్చుకొంటూ మరి వాటి ని అవలంబించడం పట్ల ఎంతటి ఉత్సాహం తో ఉంటారనేది తెలియ జేసిందని శ్రీ నరేంద్ర మోదీ అన్నారు.
ఆత్మనిర్భర్ భారత్ ను అభి వృద్ధి పరచాలనే లక్ష్యం లో భాగం గా ఈ ప్రాజెక్టు ను ప్రారంభించడం జరిగింది. దీనిలో 1000 కుటుంబాల కు కాయగూర పంటల విత్తనాల ను అందించడమైంది.
దీనికి అదనం గా, 600 రూపాయల కంటే తక్కువ ఆదాయం కలిగిన లక్షద్వీప్ కుటుంబాల లోని మహిళల కు స్వదేశీ జాతుల కు చెందిన 7000 కోళ్ల ను బేక్ యార్డ్ పౌల్ట్రీ స్కీము లో భాగం గా పంపిణీ చేయడం జరిగింది.
లక్షద్వీప్ గవర్నరు ట్వీట్ ల కు ప్రధాన మంత్రి ప్రతిస్పందిస్తూ -
‘‘మెచ్చుకోదగినటువంటి ప్రయత్నం, ఉత్తమమైనటువంటి పరిణామం. ఈ కార్యక్రమం లక్షద్వీప్ ప్రజలు కొత్త విషయాల ను నేర్చుకొంటూ మరి వాటి ని అవలంబించడం పట్ల ఎంతటి ఉత్సాహం తో ఉంటారనేది తెలియ జేసింది.’’ అని ఒక ట్వీట్ లో పేర్కొన్నారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
సుస్థిర అభివృద్ధి సాధించడానికి గల అవకాశాలను జర్మనీ ప్రతినిధి బృందంతో చర్చించిన శ్రీ భూపేందర్ యాదవ్
కేంద్ర పర్యావరణ, అటవీ, వాతావరణ మార్పుల మంత్రి శ్రీ భూపేందర్ యాదవ్ నేతృత్వంలోని భారత ప్రతినిధి బృందం ఈ రోజు న్యూఢిల్లీలో జర్మన్ ఫెడరల్ పార్లమెంట్  నుంచి రాల్ఫ్ బ్రింకాస్ అధ్యక్షతన ఏర్పాటైన జర్మన్-ఇండియన్ పార్లమెంటరీ గ్రూప్ జర్మనీ ప్రతినిధి బృందంతో ద్వైపాక్షిక చర్చలు జరిపింది.
సుస్థిర అభివృద్ధి సాధించడానికి గల అవకాశాలు, వృత్తాకార ఆర్థిక వ్యవస్థ అభివృద్ధి, ఒకసారి వినియోగించే ప్లాస్టిక్ వల్ల ఎదురవుతున్న సమస్యల పరిష్కారం, అటవీ నిర్వహణ, వాతావరణ సమతుల్యత లాంటి ప్రధాన అంశాలపై రెండు బృందాల మధ్య చర్చలు జరిగాయని శ్రీ యాదవ్ తెలిపారు. వాతావరణ మార్పుల వల్ల అడవులపై పడుతున్న ప్రభావం, పర్యావరణం, వాతావరణ అంశాలపై ఆఫ్రికా దేశాల మధ్య త్రైపాక్షిక సహకారం, వృత్తాకార ఆర్థిక వ్యవస్థ, ప్లాస్టిక్ కు ప్రత్యామ్నాయం లాంటి అంశాలను జర్మనీ బృందం ప్రస్తావించింది. ఈ అంశాల్లో రెండు దేశాల కలిసి పనిచేసి ద్వైపాక్షిక సహకారాన్ని ఏ మేరకు అభివృద్ధి చేయవచ్చు అన్న అంశాన్ని జర్మనీ ప్రతినిధి బృందం లేవనెత్తింది.
జర్మనీ ప్రతినిధి బృందం అడిగిన ప్రశ్నలకు శ్రీ యాదవ్ సమాధానమిస్తూ ప్రధానమంత్రి ప్రారంభించిన మిషన్ లైఫ్ ప్రాధాన్యాన్ని వివరించారు. ప్లాస్టిక్ వ్యర్థాలను నిర్మూలించడానికి నిర్మూలనకు భారతదేశం తీసుకుంటున్న చర్యలు, ప్లాస్టిక్ కు ప్రత్యామ్నాయం, అంతరించిపోతున్న జాతులు, అడవుల పరిరక్షణ, అటవీ సర్వే, వ్యవసాయ అడవుల పెంపకం తదితర రంగాల్లో భారతదేశం అమలు చేస్తున్న కార్యక్రమాలను జర్మనీ ప్రతినిధి బృందానికి శ్రీ యాదవ్ వివరించారు.
సాంకేతిక పరిజ్ఞానం, జల వనరులు, వృత్తాకార ఆర్థిక వ్యవస్థ అభివృద్ధి, అటవీ రంగాల్లో ద్వైపాక్షిక సహకారం ద్వారా జర్మనీ అందిస్తున్న సహకారానికి శ్రీ యాదవ్ గుర్తించి ధన్యవాదాలు తెలిపారు.
ఆఫ్రికా దేశాలతో త్రైపాక్షిక సహకారంపై జర్మనీ ప్రతినిధి వర్గం లేవనెత్తిన సందేహానికి సమాధానం ఇచ్చిన మంత్రి ఇంధన మంత్రిత్వ శాఖ ఇప్పటికే ఆఫ్రికా లో వివిధ ప్రాజెక్టులు చేపట్టిందని పేర్కొన్నారు. అయితే, పర్యావరణం, వాతావరణంపై ఆఫ్రికాలో ఏదైనా త్రైపాక్షిక సహకారం కోసం, తొలుత విదేశాంగ మంత్రిత్వ శాఖను సంప్రదించాల్సి ఉంటుందని మంత్రి స్పష్టం చేశారు. . యొక్క వసుధైవ కుటుంబకం నినాదం ద్వారా భారతదేశం జీ -20 అధ్యక్ష పదవి నిర్వహించి మార్గనిర్దేశం చేస్తుందన్నారు. ప్రపంచ దేశాల సమస్యలు కూడా ఇదే విధానమ్మతో పరిష్కరించాల్సిన అవసరం ఉందని అన్నారు. .
అనేక రంగాల్లో రెండు దేశాల మధ్య ఉమ్మడి ప్రయోజనాలు ఉన్నాయని, జీవవైవిధ్యం, వాతావరణ మార్పులు, ఇంధన సాంకేతిక పరిజ్ఞానం వంటి కొత్త రంగాల్లో ద్వైపాక్షిక సహకారాన్ని మరింత బలోపేతం చేసుకోవడానికి గల అవకాశాలు గుర్తించాలని సమావేశం నిర్ణయించింది.
ఆరోగ్య, కుటుంబ సంక్షేమ మంత్రిత్వ శాఖ
219.56 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.12 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 23,193
గత 24 గంటల్లో నమోదయిన కొత్త కేసులు 1,334
ప్రస్తుత రికవరీ రేటు 98.76%
వారపు పాజిటివిటీ రేటు 0.95%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 219.56 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.12 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10415381
|
|
రెండో డోసు
|
|
10120495
|
|
ముందు జాగ్రత్త డోసు
|
|
7069264
|
|
ఫ్రంట్లైన్ సిబ్బంది
|
|
మొదటి డోసు
|
|
18437131
|
|
రెండో డోసు
|
|
17720296
|
|
ముందు జాగ్రత్త డోసు
|
|
13745380
|
|
12-14 ఏళ్ల వారు
|
|
మొదటి డోసు
|
|
41235971
|
|
రెండో డోసు
|
|
32343380
|
|
15-18 ఏళ్ల వారు
|
|
మొదటి డోసు
|
|
62005842
|
|
రెండో డోసు
|
|
53318014
|
|
18-44 ఏళ్ల వారు
|
|
మొదటి డోసు
|
|
561407594
|
|
రెండో డోసు
|
|
516294884
|
|
ముందు జాగ్రత్త డోసు
|
|
100502060
|
|
45-59 ఏళ్ల వారు
|
|
మొదటి డోసు
|
|
204047787
|
|
రెండో డోసు
|
|
197070976
|
|
ముందు జాగ్రత్త డోసు
|
|
50688507
|
|
60 ఏళ్లు పైబడినవారు
|
|
మొదటి డోసు
|
|
127680842
|
|
రెండో డోసు
|
|
123216598
|
|
ముందు జాగ్రత్త డోసు
|
|
48321405
|
|
ముందు జాగ్రత్త డోసులు
|
|
22,03,26,616
|
|
మొత్తం డోసులు
|
|
2,19,56,41,807
దేశవ్యాప్త క్రియాశీల కేసుల సంఖ్య 23,193. మొత్తం పాజిటివ్ కేసుల్లో ఇది 0.05 శాతం.
భారతదేశ రికవరీ రేటు 98.76 శాతంగా ఉంది. గత 24 గంటల్లో 1,557 మంది రోగులు కోలుకున్నారు. దీంతో, కోలుకున్న రోగుల సంఖ్య  4,40,91,906 కి పెరిగింది.
గత 24 గంటల్లో 1,334 కొత్త కేసులు నమోదయ్యాయి.
గత 24 గంటల్లో మొత్తం 87,905 పరీక్షలు చేశారు. దేశవ్యాప్తంగా ఇప్పటివరకు 90.01 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.95 శాతంగా, రోజువారీ పాజిటివిటీ రేటు 1.52 శాతంగా నమోదయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
కేంద్రమంత్రి డాక్టర్ హర్షవర్ధన్ ఎన్ సి డి సి నియంత్రణ కేంద్రం సందర్శన
గట్టి సామాజిక పర్యవేక్షణ మరియు పరిచితులు, సంబంధికుల గుర్తింపునకు ఉద్ఘాటన
కేంద్ర ఆరోగ్య మరియు కుటుంబ సంక్షేమ మంత్రి డాక్టర్ హర్షవర్ధన్ మంగళవారం జాతీయ వ్యాధి నియంత్రణ కేంద్రం  కంట్రోలు రూమ్ మరియు ప్రయోగ శాలలను సందర్శించి దేశంలో ప్రస్తుత ఆరోగ్య పరిస్థితులపై ఎన్ సి డి సి డైరెక్టర్ డాక్టర్ ఎస్. కె. సింగ్ మరియు ఇతర సీనియర్ అధికారులతో సమీక్షించారు. వీడియో కాన్ఫరెన్సు ద్వారా ఆయన వివిధ రాష్ట్రాలు/కేంద్రపాలిత ప్రాంతాలకు చెందిన జాతీయ ఆరోగ్య మిషన్ పర్యవేక్షణ అధికారులతో వీడియో కాన్ఫరెన్సు ద్వారా పరిస్థితిని అడిగి తెలుసుకున్నారు.
సాంక్రమిక వ్యాధుల అధ్యయనం మరియు రోగ నిర్ధారణ సాధనాలను ఉపయోగించి దేశవ్యాప్తంగా ఏవైనా కేసులు బయటపడినప్పుడు పరీక్షలు జరపడంలో ముందు ఉంటున్నది. ఎన్ సి డి సి ఏర్పాటు చేసిన కోవిడ్ -19 హెల్ప్ లైన్ ప్రజారోగ్య నిఘా, నిర్వహణ, సాంకేతిక సలహాలు/నిర్దేశకత్వం, ప్రయోగశాల మద్దతు ద్వారా ఈ వ్యాధిని గురించి ప్రజలకు వచ్చే సందేహాలను నివృత్తి చేస్తున్నందుకు ఆయన వారిని అభినందించారు.
ఆయన ఎన్ సి డి సి కంట్రోలు రూమ్ సందర్శించి అక్కడ పనిచేస్తున్న వారితో ముచ్చటించి వారి పనితీరును ప్రజల ప్రశ్నలకు వారు స్పందిస్తున్న తీరును చూశారు. కంట్రోల్ రూమ్ కాల్ సెంటర్ సిబ్బంది, పరీక్షలు పరిశోధనలు జరిపే శాస్త్రజ్ఞుల పనిని ఆయన అభినందించారు. “ఇప్పుడు దేశం చేస్తున్న యుద్ధంలో ముందుంది మీరు ప్రాణాలకు వెరవక పోరాడుతున్న యోధులు” అని డాక్టర్ హర్షవర్ధన్ అన్నారు. “విధి నిర్వహణలో ప్రాణాలకు తెగించి ప్రయోగాలు చేస్తున్న శాస్త్రజ్ఞులకు నా వందనాలు” అని కూడా ఆయన అన్నారు.
కంట్రోల్ రూమ్ నుంచి ప్రతి రోజు రెండు లక్షలకు పైగా ఫోన్ కాల్స్ కు సమాధానం ఇస్తారు. దాదాపు 52,000 మెయిల్స్ కు బదులిస్తారు.
అంకిత భావంతో, నిజాయితీతో పనిచేస్తున్న నిఘా అధికారులను కూడా మంత్రి ప్రశంసించారు. ఈ పోరాటాన్ని ద్విగుణీకృత ఉత్సాహంతో కొనసాగించాలని ఆయన వారిని ప్రోత్సహించారు.
జాతీయ ఆరోగ్య మిషన్ పర్యవేక్షణ అధికారులతో కోవిడ్ -19 గురించి వీడియో కాన్ఫరెన్సు ద్వారా సమీక్ష సందర్బంగా గట్టి సామాజిక పర్యవేక్షణ మరియు పరిచితులు, సంబంధికుల గుర్తింపునకు చర్యలను ముమ్మరం చేయాలని కేంద్ర ఆరోగ్య మంత్రి ఉద్ఘాటించారు. వ్యక్తిగత పరిశుభ్రత, సామాజిక దూరం పాటించడమే కాక వయోవృద్ధులు, గర్భిణులు, చిన్న పిల్లల ఆరోగ్యం గురించి ప్రత్యెక శ్రద్ధ తీసుకోవాలని ఆయన పిలుపు ఇచ్చారు.
భారత పౌరులు ప్రభుత్వ అధికారులతో సహకరించి కోవిడ్ -19 గురించి కేవలం విశ్వసనీయ సమాచారం మాత్రమే ఇతరులతో పంచుకోవాలని, అపార్ధాలను, వదంతులను అణచివేయాలని డాక్టర్ హర్షవర్ధన్ ప్రజలకు విజ్ఞప్తి చేశారు.
ఇప్పటివరకు దేశం మొత్తం మీద 1,87,904 మంది వైద్యుల పర్యవేక్షణలో ఉండగా దాదాపు 35,073 మంది 28 రోజుల పరిశీలన పూర్తి చేశారు. ఇప్పటివరకు దేశంలో పరీక్షించిన 12872 నమూనాలలో 2023 నమూనాలను ఎన్ సి డి సి లో పరీక్షించడం జరిగింది. వాటిలో 52 కేసులు కోవిడ్ -19 పాజిటివ్ కేసులుగా తేలాయి.